**Referat af Generalforsamling den 20. marts 2014.**

Det blev afholdt på Hillerød lilleskole og der var fremmøde fra hus nr: 21,22,23,26,28,29,31, 33,34,37,38,42,43,62,64 i alt 15 huse repræsenteret.

**1).** Bestyrelsesformanden bød velkommen og foreslog Jens Erland som dirigent, det blev vedtaget.

**2).** Dirigenten bad forsamlingen om at ære vores nyligt afdøde revisor Leif med stående stilhed.

Herefter blev årsberetningen læst op i store træk og nye beboere i nr. 31 og 33 blev budt velkommen til bjerget.

Der var spørgsmål om hvorvidt regningerne fra vores store varmerørs udskiftning var overstået. Den varmeansvarlige (Kim nr. 23) svarede at der kun var tale om 1 slutregning som startede på kr. 80.000, men efter forlig endte regningen endeligt på kr. 50.000. Alt er nu afsluttet med varmerørene.

Kloakristen ved nr. 65 er endnu ikke rettet op, det klares snarest af en brolægger. Et par bunker SF-sten skal bruges dertil og resten skal flyttes væk fra p-pladsen.

 Der blev stillet spørgsmål til arbejdsrester af sand og småsten ved legepladsen samt risten ved nr. 66, begge dele bliver ordnet ved første havedag. Nogle beboere havde også spørgsmål til skrænten og fjernelse af rest bunker, alle blev dog hurtig enige om, at det måtte forgå på naturligvis. Det er ikke muligt at komme ned på skrænten og rive det op. Skrænten skal dog vedligeholdes på toppen på havedage, så den forbliver pæn at se på.

Ros til bestyrelsen fra nr. 43 for godt overstået rørprojekt.

**3).** Regnskabet blev godkendt uden anmærkninger. Godt arbejde fra Vivi (afgående kasserer).

**4).** Budgettet for 2014 blev godkendt og vedtaget.

**5).** Fastsættelse af kontingent.

Bestyrelsen har foreslået en nedsættelse at kontingent med kr. 100.00 pr. måned pr. hus. Set i lyset af at der ikke er nogen ting som står for snarlig udskiftning eller reparation, er der ikke nogen grund til at betale højere kontingent. Det blev godkendt.

**6).** Ingen indkomne forslag.

**7).**  Valg af bestyrelsesmedlemmer.

Formand, varmeansvarlig samt sekretær fortsætter endnu et år. Kasserer stopper efter et hektisk år.

Jens Erland stillede op og blev valgt ind.

**8).** Valg af revisor.

Ingen meldte sig til dette, derfor bliver ydelsen købt udenbys.

**9).** Eventuelt.

Skrænten, hvad skal der gøres i fremtiden? Der er aftalt at der beskæres/bekæmpes, men at der fra flaskecontaineren skal der gerne vokse lidt op for at skåne Bæverdalen/Bjerget 1-20 for billygter fra vores biler.

Vi afsluttede efter en aften præget af gennemgående god ro og orden.

Mvh. Bestyrelsen.

Ingen yderligere ting eller spørgsmål og mødet sluttede efter blot 36 min. En ny rekord.